200 മീറ്റര് ഫ്രീസ്റ്റൈലില് ഒളിമ്ബിക് റെക്കോര്ഡോടെ രണ്ടാം സ്വര്ണം നേടി ടിറ്റമസ്, രണ്ടാം സ്വര്ണം നേടി ജപ്പാന് താരവും വനിത വിഭാഗത്തില് 400 മീറ്റര് ഫ്രീസ്റ്റൈലിനു പിറകെ 200 മീറ്റര് ഫ്രീസ്റ്റൈലിലും സ്വര്ണം നേടി ഓസ്ട്രേലിയന് അരിയാര്ണ ടിറ്റമസ്. ഒരു മിനിറ്റ് 53.50 സെക്കന്റുകള് കുറിച്ചാണ് ടിറ്റമസ് പുതിയ ഒളിമ്ബിക് റെക്കോര്ഡ് കുറിച്ചു സ്വര്ണം സ്വന്തമാക്കിയത്. ഹോംകോങ് താരം സിബാന് ഹോഗേ വെള്ളി മെഡല് നേടിയപ്പോള് കനേഡിയന് താരം പെന്നി ഒലക്സിയാക് ആണ് ഈ ഇനത്തില് വെങ്കലം നേടിയത്. അതേസമയം അമേരിക്കന് ഇതിഹാസ താരവും നിലവിലെ സ്വര്ണ മെഡല് ജേതാവും ആയ കാറ്റി ഡെക്കി ഈ ഇനത്തില് അഞ്ചാം സ്ഥാനത്തേക്ക് പിന്തള്ളപ്പെട്ടു. ചരിത്രത്തില് ആദ്യമായി ഒളിമ്ബിക്സ് വ്യക്തിഗത ഇനത്തില് 400 മീറ്ററില് ഡെക്കിയെ രണ്ടാമത് ആക്കിയ 20 കാരി ടിറ്റമസ് ഇത്തവണയും നേട്ടം ആവര്ത്തിച്ചു. വനിതാ വിഭാഗം 200 മീറ്റര് മെഡലിയില് ജപ്പാന് താരം യുയി ഹാഷി സ്വര്ണം സ്വന്തമാക്കി. 400 മീറ്റര് മെഡലിയില് സ്വര്ണം നേടിയ തന്റെ നേട്ടം 2 മിനിറ്റു 08.52 സെക്കന്റില് ആണ് ജപ്പാന് താരം ആവര്ത്തിച്ചത്. നീന്തല് കുളത്തില് അമേരിക്കന് തിരിച്ചടിയിലും അമേരിക്കക്ക് ആശ്വാസം ആയി ഈ ഇനത്തില് വെള്ളിയും വെങ്കലവും അമേരിക്കന് താരങ്ങള് നേടി. അമേരിക്കയുടെ അലക്സാന്ഡ്രോ വാല്ഷ് നേരിയ വ്യത്യാസത്തില് ആണ് വെള്ളി മെഡല് കൊണ്ടു തൃപ്തിപ്പെട്ടത്. മറ്റൊരു 19 വയസ്സുകാരിയായ അമേരിക്കയുടെ തന്നെ കേറ്റ് ഡഗ്ലസിന് ആണ് ഈ ഇനത്തില് വെങ്കലം.